Jurjen Balthasar

Jurjen Baltasar (Zwickau by Chemnitz, ± 1607 - Ljouwert, ± 1671) wie in klokkejitter. Hy wurke yn Ljouwert fan 1650 oant 1668. Neist klokken geat er as brûnsjitter ek kanonnen, wichten, fizels en sylpotten (dêr't slûsdoarren yn draaie).

 Libben en wurk 
Jurjen Baltasar waard berne yn Zwickau, Dútslân. Hy kaam nei Nederlân ta en wie yn 1642 ynskreaun as boarger fan De Bosk. Hy ferfear nei Ljouwert en waard dêr yn 1654 opfolger fan Jacob Noteman. Hy krige op 25 maart 1654 oktroai fan de Fryske Steaten. Yn 1656 waard er offisjeel boarger fan Ljouwert.

Jurjen hat troud west mei Elske Folraets dy't yn 1671 opnij boaske mei Pieter Izaäk Overney, ek in brûnsjitter, dy't him letter ek opfolge.

In fizel fan syn hân út 1660 wurdt bewarre yn it Prinsessehof, it Frysk Museum hat in belle (1655) fan him. Der binne sa'n 19 tsjerkeklokken fan him bekend. Under oaren yn de tsjerken fan:
 Hegebeintum, 1652
 Holwert, 1653
 Peins, 1654
 Uskwert, 1654
 Wytmarsum, 1656
 Warten 1657
 Idaard, 1658
 Moarre, 1659
 Brantgum, 1660
 Kantens, 1660
 Tolbert, 1660
 Jirnsum, 1662
 Berltsum, 1663,  heden in Mannheim (Konkordienkirche)
 Britsum, 1664
 De Like, Tsjerke op de Daam, ????

Kategory:Dútsk brûnsjitter
Kategory:Nederlânsk brûnsjitter
Kategory:Frysk brûnsjitter
Kategory:Nederlânsk persoan fan Dútsk komôf
Kategory:Frysk persoan fan Nederlânsk komôf
Kategory:Frysk persoan fan Dútsk komôf
Kategory:Persoan stoarn yn Ljouwert
Kategory:Persoan berne yn 1607
Kategory:Persoan stoarn yn 1671